Տնտեսական մրցակցության պաշտպանությունը` որպես Սահմանադրությամբ երաշխավորված սկզբունք, չի նախատեսում և չի կարող նախատեսել որևէ ոլորտային բացառություն: Ներկա տնտեսական զարգացման պայմաններում, երբ տնտեսության տարբեր ճյուղեր սերտորեն փոխկապակցված և միահյուսված են, տնտեսական մրցակցության պաշտպանության գործառույթի իրականացումը տարբեր մարմինների կողմից և տարբեր կանոններով էական վնաս կարող է հասցնել տնտեսական մրցակցության պաշտպանությանը և տնտեսավարող սուբյեկտների համար ստեղծել անհավասար մրցակցային պայմաններ: